Wiͤr, Albr̄ ✳ und Leupolt, gepruͦder, von gots gnaden hetzogen ✳ ze Oͤsterˀ, ✳ ze Steyr, ✳ ze Kêrnden ✳ und ze Chrayn, ✳ hˀren auf der Windischen Marich und ze Portnaw, ✳ grafen ze Habspurg, ✳ ze
Tyrol, ✳ ze Phyrt ✳ und ze Kyburg, ✳ margrafen ze Purgow und lantgrafen in Elsazz, ✳ bechennen und tuͤn chunt offenlich mit disem brief, daz wir alle die recht ✳ und freyheiten, ✳ gnaden und guͤt
gewonheiten, ✳ die die hochgepornen fùrsten seliger gedechtnuzze, ✳ hertzog Albr̄ von Oͤsterˀ weilent unser lieber hˀre und vattˀ, kunig Fridˀich von Rom, ✳ hertzog Ott und herztog Leupolt und hertzog
Hainrˀ, ✳ sein gepruͤder, ✳ und hˀtzog Ruͤdolf von Òsterˀ, unser bruͤder, und andˀ unser vordˀn, gegeben ✳ und vˀlihen habent, ✳ dem wirdigen gotzhause der zwayer kloͤstern ze Kùnigsvelt in Ergoͤw, ✳
Chostentzer bystuͦms, das dieselben unsˀ vor vordˀn und ouch die durchleuchtig fùrstinne, frow Agnes sêlig weilent kuniginne ze Ungern, unser liebes pêsel, ✳ gestift habent, ✳ und da ouch ir etlich und
ander unsˀr vorvordˀn manigˀ rastend und begraben sind, ✳ und ouch alle die briefe ✳ und hantvesten, ✳ die ✳ si ✳ in ✳ uͤber dieselben recht, freyheiten, ✳ und gnade ✳ gegeben habent ✳ und mit namen ✳ alle
die leute, ✳ gerichten und guͤter, ✳ die ✳ unser egen̄ vordˀn, ✳ und ander leute in welhem wesen ✳ und wie si genant wêren, odˀ genant sein, ✳ von alten zeiten herdan untz auf diesen heutigen tag ✳
in chouffes gabe, ✳ odˀ gemêchtnuzze, weise, durch got ✳ und irr selen heiles willen, ✳ oder in ander wege, gefuͤget, ✳ vˀchouffet, ✳ gemachet und gegeben ✳ habent, ✳ dem vorgen̄ gotzhause, ✳ mit briefen ✳
und ane briefe, ✳ oder wie es darkomen ist, ✳ nach guͦtem rate, ✳ unsˀ hˀren ✳ und unsers rates, ✳ die do ze male bey uns warent, bestêt ✳ und vˀnewt haben, ✳ bestêten ✳ und vernewn ouch wissentl̄
mit disem briefe, fùr uns ✳ und unser erben, dem vorgen̄ gotzhause, ✳ ✳ den klosterfrown ✳ und ✳ ✳ dem convente ze Kunigsvelt, ✳ und allen irn nachkomen ✳ und erben eweklich, ✳ mit solicher
beschaidenhait, daz dieselben chlosterfrown und die geistlichen leute paide, ✳ swestern ✳ und bruͦdˀn, ✳ die daselbs jetzunt sind, ✳ odˀ hienach ymmer werdent, ✳ und all ir leute ✳ und guͤter
fùrbazz, ✳ eweklich haben ✳ und niezzen sullent gêntzlich, ✳ alle die recht, freyheiten, ✳ gnaden ✳ und guͦten gewonheiten, ✳ die ✳ in ✳ die vorgen̄ ✳ und andˀ fùrsten ✳ gegeben habent, ✳ und als die brief ✳
und hantfesten weisent ✳ und lautent, ✳ die darùbˀ geben ✳ und gemacht sind, ✳ und daz si ✳ ouch beleiben ruͦweklich ✳ bey allen iren gerichten, ✳ leuten ✳ und guͤtˀn, ✳ wa si ✳ die habent, ✳ als vor
geschriben stet, ✳ darumb fùr uns ✳ und unser erben ✳ gepieten wir vesteklich bey unsˀn hulden, ✳ allen unsˀn lanthˀren, ✳ grafen ✳ freyen, ✳ dienstleuten, ✳ rittˀn ✳ und knechten, ✳ allen unsˀn
lantvoͤgten, ✳ lantrichtˀn, ✳ undˀvoͤgten, ✳ purggrafen, ✳ ammannen, ✳ schultheizzen, ✳ schaffnern, ✳ und phlegern, ✳ richtˀn ✳ purgˀn ✳ und lantleuten ✳ sundˀlich, in unsˀn landen ze Ergoͤw,✳
ze Thurgoͤw, ✳ ze Elsazz, ✳ ze Suntgoͤw, ✳ ze Glarus, ✳ und auf dem Swartzwalde, ✳ die ✳ jetzunt da sind, ✳ odˀ ✳ hienach da wˀdent, ✳ daz si ✳ die obgen̄ chlosterfrown̄, ✳ ir leute ✳ und guͤter ✳
bey denselben rechten, ✳ freyheiten, ✳ gnaden ✳ und guͦten gewonheiten ✳ von unsˀen wegen ✳ vesteklich schirmen ✳ und hanthaben, ✳ nach laut irr briefe, ✳ und hantfesten ✳ und in dar an chain
irrung, ✳ beswêrung, ✳ noch hindˀnizze tuͦn, ✳ noch yeman gestatten ze tuͦnde, ✳ in dhainen weg, ✳ ane alle gevˀde, ✳ und des ze urchùnd geben wir ✳ disen brief besigelten mit unsˀn anhangunden insigeln, ✳ der geben ist ze Wyenn, ✳ an mêntag ✳ nach sant michels tag, ze herbst, ✳ nach christs gepùrt dreutzehenhundˀt jar ✳ darnach in dem siben ✳ und sechtzigisten jare.
d ✳ dux ✳ d ✳ ꝯcꝭ
ꝫ ambo ✳ mˀ ✳ cˀ ✳
de Topel et
de Ried ✳